સુરતમાં આવેલી નવી સિવિલમાં હાલમાં દર્દીઓનો વધારો થયો છે. જેના પગલે સિવિલના અધિકારીઓએ સુરક્ષામાં વધારો કરવા માટે 64 જેટલા સીસીટીવી કેમેરાઓ લગાવવામાં આવશે. સુત્રોએ જણાવ્યું કે હાલમાં નવી સિવિલમાં રોજના પાંચ હજારથી વધુ લોકોની અવર જવર રહે છે. જ્યારે 800થી વધુ રોજના દર્દીઓનો વધારો થાય છે. જેના પગેલ સુરક્ષામાં પણ વધારો કરવાનું સિવિલના સત્તાવાળાઓએ નક્કી કર્યું છે. જેના માટે સિવિલના ટ્રોમા સેન્ટરથી લઇને તમામ ખૂણાઓ ઉપર નજર રહે એની માટે સીસીટીવી કેમેરાઓનું એક નેટવર્ક ઉભું કરવામાં આવશે.